Sulten og doven? Tweet en pizza!

Når man bare lige skal have en pizza, og ikke gider bruge tid og kræfter på at ringe eller taste alt muligt ind på nettet, så kan man nu simpelthen tweete en emoji af en pizza til Dominos Pizza (I USA først, naturligvis) – og få den leveret til døren uden mere bøvl.

Du skal dog have haft mindst et enkelt øjeblik med energi nok til at taste ind på Dominos hjemmeside for at registrere dig. Du fortæller, hvor du bor, hvilken pizza du normalt bestiller og taster betalingsoplysninger ind. Så er du klar, og vil derefter kunne bestille og betale blot ved at sende en emoji af en pizza til Dominos officielle Twitterkonto.

Orningen er altså kun tilgængelig i USA endnu, så dovne pizzaelskere i Danmark må stadig kæmpe sig igennem telefonopkald eller internetskemaer.

Sulten og doven? Tweet en pizza!